stanford-oval/wikipedia huggingface dataset:
Górtyna

Górtyna (kreik. Γόρτυνα) voi viitata seuraaviin paikkoihin Kreikassa:
Górtyna, kunta Kreetan alueella
Gortyn, Gortyna tai Gortys, antiikin aikainen kaupunki Kreetalla
Górtyna, Megalópolin kunnan kunnallisyksikkö ja entinen kunta Arkadian alueyksikössä Peloponnesoksen alueella
Gortys, antiikin aikainen kaupunki Arkadiassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Górtyna”, voi hakea sivunnimihaulla, laajalla sivunnimihaulla tai tekstihaulla.
Hanni Toosbuy Kasprzak

| Hanni Toosbuy Kasprzak> Henkilötiedot |
| --- | --- |
Syntynyt: 1957 (ikä 66–67)
Muut tiedot
Omaisuus:  2,6 miljardia dollaria (3/2018)
Yritys:  Ecco
Hanni Toosbuy Kasprzak (s. 1957) on tanskalainen, joka on noussut julkisuuteen erityisesti Ecco Sko A/S-jalkinevalmistajan hallituksen puheenjohtajana ja noustuaan perimänsä Ecco-omistuksen vuoksi miljardööriksi.
Maaliskuussa 2018 yhdysvaltalainen talousjulkaisu Forbes luokitteli hänet miljardöörilistallaan maailman 924. rikkaimmaksi ihmiseksi. Tuolloin hänen varallisuudekseen arvioitiin oli 2,6 miljardia dollaria. Hänen isänsä Karl Toosbuy (1928–2004) perusti vuonna 1963 Ecco-yhtiön.
 Hanni Toosbuy Kasprzakd on yhtiön toista omistajasukupolvea, joka on ollut Ecco Sko A/S:n hallituksen puheenjohtaja kesäkuusta 1996 ja jolle määräävä osake-enemmistö siirtyi vuonna 1997. Kolmatta sukupolvea edustaa hänen poikansa, aiempi ammattigolffaaja André (s. 1988), joka on jo noussut yhtiön hallitukseen.
Toosbuy Kasprzakd on naimisissa, ja hänellä on kaksi lasta. Hän on kilparatsastuksen ystävä ja tukija. Tytär on Anna Kaspzakd (s. 1989) ammatiltaan kouluratsastaja ja kouluratsastuksen Tanskan mestari. Hän ratsasti Tanskan joukkueessa, joka voitti hopeaa kouluratsastuksen Euroopan mestaruuskilpailuissa Göteborgissa elokuussa 2017. Vuonna 2016 Anna edusti Tanskaa Rio de Janeiron olympialaisissa lajinaan kouluratsastus.
Aiheesta muualla

Hanni Toosbuy Kasprzak and Dieter Kasprzak. ECCO Sko A/S. Award Winners.  (Family Business Yearbook 2014, pdf) (Arkistoitu – Internet Archive) (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: da:Hanni Toosbuy Kasprzak
Käännös suomeksi
Haapasalo goes lomalle

| Haapasalo goes lomalle |
| --- | --- |

Kestoaika:  60 minuuttia
Pääosissa:  Ville Haapasalo
Alkuperämaa:   Suomi
Verkko:  Nelonen
Esitetty:  24. maaliskuuta 2016 – 12. toukokuuta 2016
Tuotantokausia:  1
Jaksoja:  8
Tuotanto
Tuottaja(t):  Carolina Bermúdez
Vastaava(t) tuottaja(t):  Aito & Haapasalo Entertainment Ville Haapasalo Eero Hietala Ilkka Hynninen Katri Varjos Alexandra Von Knorring-Rosti / Nelonen
Ohjaaja(t):  Iris Olsson
Käsikirjoittaja(t):  Ville Haapasalo Iris Olsson
Leikkaaja(t):  Tomi Niemelä Markus Aaltonen
Kuvaaja(t):  Antti Savolainen Johannes Östergård
Tuotantoyhtiö(t):  Aito & Haapasalo Entertainment
Aiheesta muualla
IMDb 
Elonet
Haapasalo goes lomalle on Nelosella keväällä 2016 esitetty viihdeohjelma, jonka pääroolissa on näyttelijä Ville Haapasalo. Ohjelma on jatkoa Haapasalo Goes America -ohjelmalle. Ohjelmassa Haapasalo lomailee Karibianmeren kohteissa.
Jaksot

| Jakso | Kohde | Ensiesitys |
| --- | --- | --- |
| 1. | Kuuba, Havanna | 24. maaliskuuta 2016 |
| 2. | Kuuba, Trinidad | 31. maaliskuuta 2016 |
| 3. | Caymansaaret | 7. huhtikuuta 2016 |
| 4. | Jamaika | 14. huhtikuuta 2016 |
| 5. | Dominikaaninen Tasavalta | 21. huhtikuuta 2016 |
| 6. | Puerto Rico | 28. huhtikuuta 2016 |
| 7. | Barbados | 5. toukokuuta 2016 |
| 8. | Trinidad ja Tobago | 12. toukokuuta 2016 |
Haloo Helsinki! (albumi)

| Haloo Helsinki! Haloo Helsinki! |
| --- | --- | --- |

Studioalbumin tiedot
 Äänitetty : 2007–2008
 Julkaistu: 13. elokuuta 2008
 Formaatti: CD, digitaalinen
 Tyylilaji: rock
 Kesto: 40.57
 Levy-yhtiö: EMI
Listasijoitukset
  Suomen virallinen lista: 6.
Haloo Helsinki! -yhtyeen muut julkaisut
|   | Haloo Helsinki! 2008 | Enemmän kuin elää 2009 |
Singlet albumilta Haloo Helsinki!
 ”Haloo Helsinki!” Julkaistu: lokakuu 2007  ”Perjantaina” Julkaistu: kesä 2008  ”Vieri vesi vieri” Julkaistu: 2008  ”Yksinäiset” Julkaistu: 2008
Haloo Helsinki! on samannimisen yhtyeen esikoisalbumi, joka julkaistiin 13. elokuuta 2008. Se nousi suoraan ensimmäisellä listaviikollaan (34/2008) Suomen virallisen albumilistan kuudennelle sijalle.
Ennen albumin julkaisua lohkotut singlet ovat kaikki olleet isoja hittejä. Ensimmäinen single "Haloo Helsinki!" lähetettiin radioille lokakuussa 2007 ja nousi nopeasti useiden radioiden soittolistoille. Saman teki toinen single "Perjantaina", josta kasvoi kesällä 2008 hitti. Kolmas yhtyeen single on "Vieri vesi vieri" ja sekin on noussut radiokanavien soittolistoille vauhdilla. Neljäntenä singlenä julkaistiin albumin kolmas raita "Yksinäiset".
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Haloo Helsinki! | Rauli Eskolin, Jarmo Mykkänen | 3.30 |  |  |  |  |  |  |
| 2. | Vieri vesi vieri | Erno Laitinen, Jarmo Mykkänen | 3.11 |  |  |  |  |  |  |
| 3. | Yksinäiset | Erno Laitinen, Jarmo Mykkänen | 4.00 |  |  |  |  |  |  |
| 4. | Perjantaina | Rauli Eskolin, Jarmo Mykkänen | 3.43 |  |  |  |  |  |  |
| 5. | Silmät kii | Martti Vuorinen, Okko Laru | 3.47 |  |  |  |  |  |  |
| 6. | Kaaos ei karkaa | Erno Laitinen, Jarmo Mykkänen, Elli Haloo | 3.43 |  |  |  |  |  |  |
| 7. | Elävät ja kuolleet | Martti Vuorinen, Miikka Huttunen, Jarmo Mykkänen | 3.54 |  |  |  |  |  |  |
| 8. | Rakkauden jälkeen | Erno Laitinen, Jarmo Mykkänen | 3.39 |  |  |  |  |  |  |
| 9. | Mua ei oo | Martti Vuorinen, Linda Dalla Ca', Kim Wennerström | 3.59 |  |  |  |  |  |  |
| 10. | Mannerheimintie | Leo Hakanen, Jarmo Mykkänen | 3.50 |  |  |  |  |  |  |
| 11. | Melkein sekaisin | Jere Marttila, Elli Haloo, Jarmo Mykkänen | 3.26 |  |  |  |  |  |  |
Gotta Build a Railroad, Gotta Build a Train

| Gotta Build a Railroad, Gotta Build a Train Kari Peitsamo & Risto |
| --- | --- | --- |

EP-levyn tiedot
 Äänitetty : 2007
 Julkaistu: 11. heinäkuuta 2007
 Tuottaja(t): Risto Ylihärsilä
 Tyylilaji: rock
 Levy-yhtiö: Rocket Records
Kari Peitsamon muut ep-levyt
| Kari Peitsamon Skootteri EP 1986 | Gotta Build a Railroad, Gotta Build a Train 2007 | Takaisin Itä-Saksaan 2009 |
Gotta Build a Railroad, Gotta Build a Train on Kari Peitsamon ja Risto-yhtyeen EP, joka julkaistiin 11. heinäkuuta 2007.
EP sisältää neljä Kari Peitsamon tekemää uutta laulua, joista ainoastaan nimikappale on mukana elokuussa 2007 julkaistulla The Second Coming of Mr. Jesus H. Christ -albumilla. Muut kolme ovat demo-äänityksiä, joista levytettiin albumia varten uudet versiot, lukuun ottamatta "Let's Puliukkoa", joka ei löydy albumilta.
Alun perin Peitsamo ja levyn julkaisija ehdottivat singleksi "Back in the DDR" -kappaletta, mutta tuottaja Risto Ylihärsilä halusi yllätyksellisempää materiaalia edustavan "Gotta Build a Railroad, Gotta Build a Train" -kappaleen levylle.
Single nousi ilmestyttyään myös Suomen viralliselle singlelistalle ja oli parhaimmillaan sijoilla 18.-20.
Kappaleet

Gotta Build A Railroad, Gotta Build A Train (albumiversio)
Let´s Puliukko (demo)
Kiss My Cadillac (demo)
I´m Gonna Hoodoo You So Bad You Don´t Even Know Your Name (demo)
Hans Berglund

| Mitalit | Mitalit | Mitalit |  |
| --- | --- | --- | --- |
|  Hans Berglund |  Hans Berglund |  Hans Berglund |  |
Maa:   Ruotsi
Miesten ratamelonta
|  Olympialaiset  |  Olympialaiset  |  Olympialaiset  |  |
|  Kultaa | Lontoo 1948 | K-2, 1 000 m |  |
| MM-kilpailut  | MM-kilpailut  | MM-kilpailut  |  |
|  Kultaa | Lontoo 1948 | K-4, 1 000 m |  |
|  Hopeaa | Vaxholm 1938 | K-2, 1 000 m |  |
Hans Gustaf Bo Berglund (24. helmikuuta 1918 Tukholma – 17. syyskuuta 2006 Tukholma) oli ruotsalainen ratameloja, olympiavoittaja ja maailmanmestari. Hän edusti Ruotsia Lontoon kesäolympialaisissa 1948 saavuttaen kultaa miesten 1 000 metrin kajakkikaksikossa parinaan Lennart Klingström. Berglund voitti myös maailmanmestaruuden 1 000 metrin kajakkinelosessa Lontoon MM-kilpailuissa 1948. Vaxholmin MM-kilpailuissa 1938 hän saavutti hopeaa 1 000 metrin kajakkikaksikossa.
Berglundin poika Bo on myös ratameloja. Hän edusti Ruotsia Münchenin kesäolympialaisissa 1972.
Ele

Silmänisku
Ele on ihmisten välisessä viestinnässä keino korvata sanallinen viestintä tai vahvistaa tai muuten ohjata sen tulkintaa. Usein ihmiset eivät edes huomaa tekemiään eleitä vaan tekevät ne vaistonvaraisesti, samoin vastapuoli myös useimmiten tulkitsee eleet vaistonvaraisesti. Elekieleen kuuluu ruumiin eri osien asentoja ja liikkeitä. Elekielelle melko rinnasteisia ovat ilmeet ja äänensävyt.
Eleet

Eleet ovat osa retoriikkaa. Eleet ovat osa ilmausta ja toimivat puheen kanssa yhteistyössä. Ne voivat esimerkiksi luoda tilanteeseen sävyjä, joita ei ilmaista pelkkien sanojen avulla.
Elehtiminen on kulttuurisidonnaista: esimerkiksi ranskalaiset ja italialaiset elehtivät huomattavasti enemmän kuin suomalaiset.
Elehtiminen ei ole vain ihmiselle ominaista. Ihminen on tosin ainoa eläin, joka käyttää osoittavia eleitä. Simpanssit, gorillat ja orangit voivat oppia viittomakieltäkin, mutta eivät käytä osoittavia eleitä. Ihmiset taas osoittelevat niin katseella, päällä, silmillä kuin sormillakin.
Autismissa kommunikaatio eleillä ja ilmeillä on poikkeavaa.
Eletyypit

Deiktiset eleet tarkoittavat osoittavia eleitä, joilla opastetaan ja kiinnitetään huomiota esineisiin ja asioihin. Abstraktit deiktiset eleet ovat vertauskuvallisia.
Ikonisilla eleillä jäljitellään asioita, joista juuri puhutaan.
Metaforiset eleet vetävät vastaavuuksia ajattelun ja konkretian välille.
Kohesiiviset eleet tekevät yhteyksiä puheenaiheiden ja puheen osiin.
Syke-eleet korostavat merkittäviä sanoja tai asioita ja ilmenevät esimerkiksi iskuina tai napautuksina sormilla ja käsillä.
Aiheesta muualla

Kuvia tai muita tiedostoja aiheesta Ele Wikimedia Commonsissa
Duff Beer

Simpsonien "Duff-olutta" oikean panimon panemana.
Duff Beer ("Duff-olut") on kuvitteellinen olutmerkki Simpsonit-piirrossarjassa. Sarjassa Duff parodioi mitäänsanomattomia keskiolutmerkkejä ollen edullista, heikkolaatuista ja ylimainostettua. Duffia esittelee monesti Duff-mies (Duffman) -niminen supersankarimainen maskottihahmo. Sarjan päähenkilö Homer Simpson nähdään usein nauttimassa Duffia.
Guns n’ Rosesin basisti Duff McKagan väitti muistelmissaan, että olut olisi nimetty hänen mukaansa. Simpsonien käsikirjoittaja Mike Reissin mukaan tuottaja Jay Kogen keksi nimen, eikä sillä ollut mitään tekemistä McKaganin kanssa, eiväthän he olleet ”ikinä kuulleetkaan hänestä”.
Duffia valmistaa springfieldiläinen panimo, mutta Duff-panimoja on myös esimerkiksi Capital Cityssä. Duffin keksijä on luultavasti ollut Henry K. Duff -niminen mies, jonka suku omistaa panimon edelleen. Nykyinen omistaja on Howard K. Duff VIII. Duff on myös Springfieldin Isotoopit-baseballjoukkueen pääsponsori ja omistaa kaupungin baseball-stadionin, joka onkin nimeltään Duff-stadion. Duff-miehen ohella Duffin muita maskotteja ovat ainakin Duffladd, Duffgirl ja Duff McShark. Simpsonien koira Pukin pikku apuri oli kerran lyhyesti Duffin eläinmaskottina nimellä Suds McDuff.
Duff on hyvin menestynyt yritys, johtuen jatkuvista mainoskampanjoista ja Springfieldin juoppouden määrästä. Sillä on tiettävästi vain yksi kilpailija, Fudd, jota myydään vain maaseudulla. Fudd sai kuitenkin huonon maineen, koska virheellinen metanolia sisältävä erä aiheutti usean maalaisjuntin sokeutumisen.
Duff-laatuja Simpsoneissa

Duff
Duff Lite (mieto)
Duff Dry (kuiva)
Duff Zero (alkoholiton, nähty vain yhdessä jaksossa)
Duffenbrau
Duff Blue
Duff Dark
Duff Stout
Lady Duff
Henry K. Duff's Private Reserve
Raspberry Duff
Tartar Control Duff
Duff Extra Cold
Future Duff beer
Duff Champagne
Duff Nog (nähty ainakin sarjakuvakirjassa Simpsonit Joulupläjäys)
Duff Bull (esiintyy mobiilipelissä The Simpsons: Tapped Out)
Duff-laatuja Simpsoneissa > Duffin erikoislaadut

Henry K. Duff Private Reserve on Duffin luksusversio. Sitä myydään ruskeassa pullossa valkoisella etiketillä, jossa on Henry K:n kuva, ja se on selvästi tavallista Duffia kalliimpaa. Oletettavasti se on parodia Matt Groeningin kotikaupungissa, Oregonin Portlandissa, pantavasta Henry Weinhard's Private Reserve -oluesta.kenen mukaan?
Duff valmistaa myös Duff-sampanjaa, jonka sanotaan olevan "sampanjoiden olut".
Kun Springfieldin 200 vuotta vanhan lain havaittiin kieltävän alkoholin käytön kaupungissa, Duff kehitti alkoholittoman Duff Zeron, mutta 30 minuutin kuluttua sen lanseeraamisesta panimo oli jo konkurssissa.
Oikea Duff

Useat panimot ovat valmistaneet Duff-merkkisiä oluita. Dalesiden panimo valmistaa Duff Beeria, Duff Darkia ja Duff Blondea Englannissa, jossa The Duff Trading Co. Ltd omistaa tavaramerkit Duff ja Duff Beer. Nimi on johdettu keltinkielisestä tummaa tai mustaa tarkoittavasta sanasta dubh. Myös saksalainen Eschweger Klosterbrauerei -panimo tuottaa "The legendary Duff Beer" -olutta ja espanjalainen panimo Intoduff S.L valmistaa Belgiassa tavaramerkittyä Duff Beeria.
Duff-olut Suomessa

Belgiassa valmistettua Duff-olutta oli vuosina 2010–2011 saatavilla joissakin ruokakaupoissa ja ravintoloissa Suomessa. Duffia toimitti Suomeen Vino Vinces Oy. Valvira kielsi tuotteen myynnin syyskuussa 2011, koska katsoi Duff-olutpullon ulkoasun vetoavan alkoholilain vastaisesti alaikäisiin. Vino Vincesille asetettiin 50 000 euron uhkasakko kieltoa tehostamaan.
Haapaseitikki

| Haapaseitikki |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Alaluokka::  Agaricomycetidae
Lahko::  Agaricales
Heimo::  Cortinariaceae
Suku::  Seitikit Cortinarius
Laji::  lucorum
Kaksiosainen nimi
 Cortinarius lucorum  (Fr.) E. Berger 
Infobox OKNimi-testi OK: 
Haapaseitikki (Cortinarius lucorum) on nimensä mukaisesti haavan seuralaisena viihtyvä seitikkilaji. Lajia esiintyy Pohjois-Amerikassa ja Euroopassa. Sitä tavataan myös Suomessa.
Aiheesta muualla

Cortinarius lucorum, haapaseitikki @ Natural Fungi in Finland
MushroomHobbyCortinarius lucorum (Arkistoitu – Internet Archive)
Hanns von Zobeltitz

| Hanns von Zobeltitz |
| --- | --- |

Henkilötiedot
Syntynyt: 1853
Kuollut: 1918 (64–65 vuotta)
Ammatti:  sotilas, toimittaja, kirjailija
Kirjailija
Salanimi: Hanns von Spielberg
Äidinkieli: saksa
Tuotannon kieli: saksa
Aiheesta muualla
Löydä lisää kirjailijoitaKirjallisuuden teemasivulta
Hanns von Zobeltitz, kirjailijanimi Hanns von Spielberg (1853 Spiegelbergin linna, Sternberg, nyk. Poźrzadło, Puola – 1918 Bad Oeynhausen, Saksa) oli saksalainen kirjailija. Hän osallistui vapaaehtoisena Ranskaa vastaan käytyyn sotaan 1870–1871 ja jatkoi sen jälkeen upseerina vuoteen 1891, jolloin hän aloitti toimittajana kahdessa lehdessä Daheim ja Velhagens und Klasings Monatshefte. Zobeltitz kirjoitti suosittuja romaaneja, jotka olivat eloisia ja hyvin kirjoitettuja, toisinaan muutakin kuin viihderomaaneja.
Hanns von Zobeltitz ja Fedor von Zobeltitz ovat veljeksiä.
Teokset (valikoima)

Die generalsgöhre, 1897
Talmi, 1898
Lichterfelderstrasse 1a, 1899
Arbeit, 1904
Auf märkischer Erde, 1910
Sieg, 1912
HMS Foyle (1903)

| HMS Foyle |
| --- | --- |

Aluksen vaiheet
Rakentaja:  Cammell Laird, Birkenhead
Kölinlasku:  15. elokuuta 1902
Laskettu vesille:  25. helmikuuta 1903
Palveluskäyttöön:  maaliskuu 1904
Poistui palveluskäytöstä:  upotettu 1917
Tekniset tiedot
Uppouma:  550 t 625 t (max)
Pituus:  69,11 m (kokonaispituus)
Leveys:  7,24 m
Syväys:  2,90 m
Koneteho:  7 000 ihp
Nopeus:  25,5 solmua
Miehistöä:  70
Aseistus
Aseistus:  4 × QF 12 naulan 12 cwt laivatykki 2 × 18" torpedoputkea
HMS Foyle oli Britannian kuninkaallisen laivaston River-luokan torpedovenehävittäjä.
Valmistus

Alus tilattiin osana vuosien 1901-1902 laivasto-ohjelmaa Cammell Lairdilta Birkenheadistä, missä köli laskettiin 15. elokuuta 1902. Alus laskettiin vesille 25. helmikuuta 1903 ja valmistui maaliskuussa 1904.
Palvelus

Alus upposi 15. maaliskuuta 1917 osuttuaan miinaan Doverin salmessa.
Geomorfologia

Maan pinnanmuodot.
Cono de Arita, Salta (Argentiina)
Geomorfologia on maantieteen ja luonnonmaantieteen osa-alue, joka tutkii maanpinnan muotoja ja maaperän rakennetta. Geomorfologian päällimmäinen tarkoitus on selvittää, miksi maaperä näyttää siltä kuin se näyttää. Termi tulee kreikan kielen sanoista ge ("maa") ja morfe ("muoto") ja logos ("oppi").
Maaperän rakenne

Maaperän rakenteeseen vaikuttaa maalaji. Osa maalajeista on kivennäismaalajeja, osa orgaanisia ja osa kemiallisesti muodostuneita sedimenttejä.
Lajittuneet sedimentit, jotka sisältävät enimmäkseen yhden kokoluokan rakeita, ovat usein kerrostuneita. Sedimentin kerrostuminen voi johtua myös vuoden aikojen vaihtelusta sedimentin muodostuessa ja tällöin puhutaan lustorakenteesta. Kerrostumaton sedimentti on homogeenista tai massiivista. Osa sedimenteistä sisältävät
orgaanista ainesta. Tällaiset sedimentit jaetaan limnisiin (esim. muta, kalkkilieju ja ruokoturve), telmaattisiin ja terrestrisiin. Telmaattisia sedimenttejä syntyy
kuivilla alueilla. Terrestrisiä maalajeja ovat kuivalla maalla syntyneet maalajit.
Orgaanisia maalajeja ovat turve, multa ja lieju. Turpeet voidaan jakaa pääasiallisesti kahteen ryhmään niiden eniten sisältämän kasvijätteen mukaan: rahka- ja saravaltaisiin. Liejua syntyy vesialueiden pohjissa.
Maaperän muotoutumiseen vaikuttavat tekijät

Maaperän muotoutumiseen vaikuttavia tekijöitä ovat rapautuminen, massaliikunnot sekä veden ja tuulen vaikutus sekä mannerliikunnot eli tektoniikka.
Maaperän muotoutumiseen vaikuttavat tekijät > Rapautuminen

Rapautuminen voi tapahtua fysikaalisesti tai kemiallisesti. Fysikaalisessa rapautumisessa kiviaines hajoaa mekaanisesti. Kemiallinen rapautuminen tapahtuu esimerkiksi veden kuljettamien aineiden välityksellä, jolloin kiviaines hajoaa ja muodostuu uusiksi mineraaleiksi.
Rapautunut maa-aines muodostaa maassa kerroksia ja tätä sanotaan maannostumiseksi. Maannostyyppejä ovat muun muassa havumetsävyöhykkeen podsolimaannos, ikirouta-alueen tundramaannos ja tropiikin lateriitti.
Maaperän muotoutumiseen vaikuttavat tekijät > Massaliikunnot

Massaliikuntoja tapahtuu painovoiman vaikutuksesta alueilla, joissa maa on kalteva. Nopeat massaliikonnot aiheuttavat maanvyörymiä. Niitä tapahtui paljon aivan jääkauden jälkeen. Hitaat massaliikunnot aiheuttavat vuotomaailmiötä ja muodostavat kuvomaata. Vuotomaailmiötä tapahtuu etenkin paikoilla, joissa ei ole kasveja ja oloissa, joissa lämpötila vaihtelee paljolti ja nopeasti.
Maaperän muotoutumiseen vaikuttavat tekijät > Vesi

Virtaava tai tulviva vesi kuljettaa  maa-ainesta, joka joskus muodostaa kerrostumia. Näitä ovat jokisuihin muodostuneet deltat. Joet muokkaavat ympäristöä myös kiemurtamalla ja muodostamalla suuria mutkia, joita kutsutaan meandereiksi. Joskus meanderit kuroutuvat irti joesta, jolloin syntyy makkarajärviksi kutsuttuja järviä.
Myös aaltoileva vesi muokkaa rannikkoa. Aallokon aihettamaa eroosiota tapahtuu niemissä ja luodoissa. Lahdissa puolestaan tapahtuu maa-aineksen kasaantumista.
Maaperän muotoutumiseen vaikuttavat tekijät > Tuuli

Tuuli kuljettaa mukanaan hiekkaa, jolloin puhutaan lentohiekasta. Suurimmat lentohiekka-alueet ovat kuumat aavikot. Lentohiekka-alueita on myös periglasiaalialueilla,
joissa ei ole maata sitovaa kasvillisuutta. Lentohiekka kasautuu usein suuriksi kasoiksi, dyyneiksi, mutta se voi kasautua myös ohuiksi lössimäisiksi kerrostumiksi.
Tällainen kerrostuma on erittäin hyvä kasvualusta viljelyyn.
Maaperän muotoutumiseen vaikuttavat tekijät > Moreeni

Viimeisimmän jääkauden jälkeen jäätikön kuljettamasta aineksesta on muodostunut moreenimaata, kuten drumliineja, Rogen-moreenia, De Geer -moreenia ja kumpumoreenia.
Maaperän muotoutumiseen vaikuttavat tekijät > Mannerliikunnot

Kun kaksi mannerlaattaa törmää toisiinsa, syntyy poimuvuoristo. Tästä on hyvä esimerkki Himalajan vuoristo. Mantereet voivat liikkua myös toisiinsa nähden sivuittain, jolloin tapahtuu maanjäristyksiä.
Aiheesta muualla

Kuvia tai muita tiedostoja aiheesta Geomorfologia Wikimedia Commonsissa
Hans Lagerqvist

| Mitalit | Mitalit | Mitalit |  |
| --- | --- | --- | --- |
|  Lagerqvist vuonna 1967. |  Lagerqvist vuonna 1967. |  Lagerqvist vuonna 1967. |  |
Maa:   Ruotsi
Miesten yleisurheilu
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Hopeaa | Grenoble 1972 | seiväshyppy |  |
Hans Ture Lennart Lagerqvist (28. huhtikuuta 1940 Göteborg – 22. heinäkuuta 2019 Spånga) oli ruotsalainen seiväshyppääjä. Hän saavutti hopeaa sisäratojen Euroopan-mestaruuskilpailuissa 1972.
Aiheesta muualla

Kuvia tai muita tiedostoja aiheesta Hans Lagerqvist Wikimedia Commonsissa
Hans Lagerqvist Ruotsin Olympiakomitea (ruotsiksi)
Hans Biéth

| Hans Biéth> Henkilötiedot |
| --- | --- |
Kansalaisuus:   Ruotsi
Kyokushin-ottelija
Painoluokka:  kevytsarja
| Mitalit> Maa:   Ruotsi.Miesten kyokushin.EM-kilpailut  | Mitalit> Maa:   Ruotsi.Miesten kyokushin.EM-kilpailut  | Mitalit> Maa:   Ruotsi.Miesten kyokushin.EM-kilpailut  | Maa:   Ruotsi> Miesten kyokushin. |
| --- | --- | --- | --- |
|  Hopeaa | Lontoo 1982 | -70 kg |  |
| Britannian Open  | Britannian Open  | Britannian Open  |  |
|  Kultaa | 1980 | -70 kg |  |
|  Kultaa | 1982 | -70 kg |  |
|  Pronssia | 1983 | -70 kg |  |
| Ibutz Oyama Cup  | Ibutz Oyama Cup  | Ibutz Oyama Cup  |  |
|  Pronssia | Budapest 1983 | -70 kg |  |
Hans Biéth on ruotsalainen karateka. Hän saavutti Kyokushinissa parhaimmillaan kevytsarjan EM-hopeaa 1982. Biéth voitti myös Britannian Openin kahdesti vuosina 1980 ja 1982. Lisäksi hän saavutti pronssia Ibutz Oyama Cupissa 1983.
Kilpauransa jälkeen Biéth on työskennellyt Ruotsin Kyokushin karateliiton puheenjohtajana.
Havaijin sinetti

Havaijin sinetti (1959–)
Havaijin sinetti on Yhdysvaltain osavaltio Havaijin virallinen tunnus sen lipun ohella. Sinettiä käytetään muun muassa virallisten asiakirjojen todentamiseksi.
Sinettiin on kirjattu ylös mustin kirjaimin ”State of Hawaii” (suom. Havaijin osavaltio) ja alas valkoisella osavaltion havaijinkielinen motto ”Ua Mau ke Ea o ka ʻĀina i ka Pono” (suom. Maan elämä on oikeudenmukaisuudella ikuistettu). Sinetissä on lisäksi vuosiluku 1959, jolloin Havaijista tuli Yhdysvaltain 50. osavaltio. Nykyinen sinetti on otettu käyttöön samana vuonna.
Aiemmat sinetit

Havaijin tasavallan sinetti.
Havaijin territorion sinetti.
Gottfrid Billing

| Gottfrid Billing |
| --- | --- |

Lundin piispa
 1898–1925 
Edeltäjä:  Wilhelm Flensburg
Seuraaja:  Edvard Magnus Rodhe
Västeråsin piispa
 1884–1898 
Edeltäjä:  Carl Olof Björling
Seuraaja:  Johan August Ekman
Valtiopäiväedustaja
 Ensimmäinen kamari 1908–1912 1889–1906 
Henkilötiedot
Syntynyt: 29. huhtikuuta 1841 Önnestad, Ruotsi
Kuollut: 1925 (83–84 vuotta) Lund, Ruotsi
Ammatti:  teologi, pappi, poliitikko
Lapset:  Einar Billing
Muut tiedot
Koulutus:  Lundin yliopisto
Axel Gottfrid Leonard Billing (29. huhtikuuta 1841 Önnestad – 1925) oli ruotsalainen teologi, joka toimi piispana Västeråsissa vuosina 1884–1898 ja Lundissa 1898–1925. Lisäksi hän toimi kansanedustajana valtiopäivien ensimmäisessä kamarissa vuosina 1889–1906 ja 1908–1912 sekä valtiopäivien varapuhemiehenä 1909–1912. Billing oli myös Lundin yliopiston käytännöllisen teologian professori vuodesta 1881 ja Ruotsin akatemian jäsen vuodesta 1900.
Kuvia

Bernhard Östermanin maalaama muotokuva vuodelta 1903.
Billingin hautakivi Lundissa.
Aiheesta muualla

Kuvia tai muita tiedostoja aiheesta Gottfrid Billing Wikimedia Commonsissa
Hans Kutter

Hans Kutter
Hans Kutter (29. helmikuuta 1904 Jyväskylä – 10. tammikuuta 1984 Helsinki) oli suomalainen toimittaja ja elokuva- sekä teatterikriitikko. Hän toimi Hufvudstadsbladetin elokuvakriitikkona 1936–1946 ja teatterikriitikkona 1946–1969.
Kutter oli perustamassa Suomen ensimmäistä elokuvakerhoa Filmistudio Projektiota syksyllä 1934.